Põder, Eurasian elk, Alces alces
#000000
Märkasin eile õhtul üsna kaugelt põtra. Kuna oli korralik torm ja tuuleiilid, siis uskusin, et mul õnnestub põdrale lähedale pääseda. Hiilimise alguses lahutas meid umbes 300 meetrit. Läheneda tuli mööda sissekasvanud, põõsastikke ja võsa täis sihti, kus maapinda kattis lumi. Mul olid jalas kummikud, kuid üllatusena tuli, et juba esimese 50 meetri peale oli lumi kohati nii sügav, et vajusin korduvalt põlvini lumme. Viimaks, kui olin jõudnud põdrale umbes 40-50m kaugusele, olid mu kummikud juba paksult lund täis! Hiilimine aga õnnestuski, sain põtra lähemalt jälgida.
#000001